paragraph_text: Novčanice su se prvi put pojavile u Kini u 7. stoljeću u vrijeme dinastije Tang, gdje su ispočetka služile trgovcima kojima su papirnate mjenice bile daleko praktičnije sredstvo plaćanja od dotada korištenih i sve teže nosivih bakrenih kovanica. Novčanice su se kao službena valuta počele koristiti u 11. stoljeću, a u vrijeme dinastije Yuan počelo ih je koristiti i Mongolsko Carstvo. U Europi, njihova uporaba među trgovcima datira od 14. stoljeća, a države su ih počele koristiti u 17. stoljeću.